Berža
Berža – ežeras Lietuvoje, Molėtų rajono savivaldybės teritorijos pietuose, 2 km į šiaurės vakarus nuo Dubingių. Įeina į Asvejos regioninį parką. Plotas 50 ha. Ilgis rytų – vakarų kryptimi 2,06 km, plotis iki 0,44 km. Kranto linija labai vingiuota, jos ilgis 5,5 km. Paviršiaus altitudė 153,9 m. Giliausia vieta siekia 38 m. Ežeras rininės kilmės, rangytas. Kranto linija labai vingiuota, jos ilgis 5,5 km. Krantai statūs, aukšti, tik vakarinis žemas. Krantai beveik ištisai apaugę medžiais. Ežerą supa Kryžiokraisčio, Kulio, Grybiškių miškai, vietomis plyti pievos. Baseino plotas 3,2 km². Rytuose įteka Vėliupėlis, šiaurės vakaruose išteka Stirnelės kairysis intakas S-1. Ežero pratakumas 17% per metus. Berža priklauso Žeimenos baseinui. Prie ežero yra Pilviškių, Kieriškių, Ciūniškių ir Zaberžos kaimai. Šiaurrytine pakrante eina kelias Nr.2808 (Kazokai – Bijutiškis – Dubingiai).